**Programterv**

Az oldal neve: **Moment**

**Fejlesztők:**

* Tarr Gábor
* Mészáros Richárd
* Kővágó Levente

**A projekt elkészítéséhez a következő eszközöket használtuk:**

* Jira (feladatok elosztására)
* Github (a program verzióinak kezelésére)
* Visual Studio Code (a kód megírására)
* Figma (grafikus tervek elkészítésére)
* MySQL (a program mögötti adatbázis futtatására)

**Az oldal:**

A „Moment” oldal Angular keretrendszerben íródott HTML weboldal. Fő célja a képmegosztás. A képeket a felhasználók értékelhetik és a legnépszerűbb, legkedveltebb képek a TOP 10 közé kerülnek, így még tovább népszerűsítve őket.

Az oldalt az Instagram és a Reddit ihlette. A két oldal funkcióit összevonva és a kevésbé hasznosokat eltávolítva egy letisztult és hasznos programot kaptunk, ami nem csak a kezdő, de a haladó vagy profi fotósoknak is pozitív hatással lehet a karrierjükre. Lehetőség van arra, hogy visszajelzést kapjunk képeinkről, illetve, hogy visszajelzést adjunk más fotósoknak a munkáikról.

**Jogkörök:**

* Felhasználó (bejelentkezett / regisztrált)
* Adminisztrátor

**Elérhető funkciók jogkörtől függően:**

Felhasználó:

* Jelszó, felhasználónév, e-mail cím, telefonszám és profilkép módosítás
* Saját poszt létrehozás, módosítás, törlés, kategóriába rendezés, láthatóság módosítás
* Poszt jelentés, kedvelés, alájuk komment írás

Adminisztrátor:

* Alap felhasználók jogai
* Felhasználói adatmódosítások, kitiltások, poszt/komment törlés
* Poszt jelentés kezelés
* Kategóriák létrehozása és törlése
* Jelentések kezelése

**A weboldal oldalstruktúrája:**

* Regisztrációs oldal
* Bejelentkezési oldal
* Elfelejtettem a jelszavam
* Jelszó visszaállítás
* Főoldal
* Más és saját profilok megtekintése
* Adminisztrációs oldal

**Szerkezetek és mechanikák**

**Posztolási mechanika és szerkezete**

Posztokat bármely felhasználó létre hozhat, ami a következő adatokat tartalmazza:

* A poszt létrehozójának felhasználónevét
* Egy képet
* Leírást
* Kommentek

A felhasználók a posztjaikat később törölhetik vagy szerkeszthetik.

**Kommentelési mechanika és szerkezete**

Kommenteket bármely felhasználó küldhet bármely poszt alá, ami a következő adatokat tartalmazza:

* Kommentelő neve
* Üzenete

A felhasználók a kommentjeiket később törölhetik vagy szerkeszthetik.

**Kedvelési mechanika**

Ha tetszik egy felhasználó munkássága, akkor támogathatjuk egy gombnyomással. Ez a gomb minden poszt alatt megtalálható. A kedvelés ikonja egy PIPA. Ha a poszt nincs kedvelve, akkor csak egy fekete körvonal látható. Kedvelve pedig kitöltött zöld színűvé változik. Ha később meggondolnánk magunkat a kedvelést vissza is lehet vonni. Minden posztot csak 1 alkalommal tudunk kedvelni.

**Jelentés mechanika**

Ha egy poszt valamely szabályt megsérti, a felhasználó bejelentheti. A jelentést az adminisztrátorok látják és eljárhatnak az ügyben. Félrevezető jelentések, visszaélések figyelmeztetésekkel járnak, amik a végén akár a fiók kitiltásához is vezethet.

A jelentés gombra kattintva egy felugró ablak jelenik meg ahol meg kell indokolnunk miért jelentettük be a posztot.

**A weboldal felépítése:**

A weboldal, reszponzív megoldása miatt különböző platformokon (PC, telefon, tablet) is használható.

Legfelül a navigáció található, annak bal oldalán megjelenik a weboldal logója. Jobb oldalon a profilképünk látható és mellette 3 pont egymás alatt, amire kattintva egy lenyíló menü jelenik meg. A lenyíló menüben megtalálhatóak azok a gombok:

* Saját profil oldal
* Adatok módosítása oldal
* Kijelentkezés

Regisztrációs oldal:

A regisztrációs oldalon egy adat kitöltős felület jelenik meg, ahol ezeket az adatokat kell megadni:

* Felhasználónév
* Email
* Jelszó
* Jelszó megerősítés

Erre az oldalra a bejelentkezés oldalról juthatunk át a „Nincs még fiókom” linkre való kattintással.

Bejelentkezés oldal:

Amikor az weboldalra érkezünk, először ez az oldal jelenik meg. Az oldalhoz való hozzáféréshez be kell jelentkeznünk. A bejelentkezéshez pedig a következő adatainkat kell megadni:

* Email
* Jelszó

A regisztrációs oldalról visszaléphetünk a bejelentkezés oldalra a „Már van fiókom” linkre való kattintással.

Elfelejtettem a jelszavam oldal:

Erre az oldalra a bejelentkezés oldalon való „Elfelejtettem a jelszavam” linkre való kattintással juthatunk el. Az elfelejtettem a jelszavam oldalon egy szöveg jelenik meg, amely elmagyarázza, hogy az E-mail címünkre kapunk egy 6 számjegyű kódot, amit a leírás alatti mezőbe kell beírni. Miután beírtuk a kódot, eljutunk a jelszó visszaállítás oldalra.

Jelszó visszaállítás oldal:

Erre az oldalra az elfelejtettem a jelszavam oldalról juthatunk el miután beírtuk a 6 számjegyű kódot. A jelszó visszaállítás oldalon kétszer kell beírnunk a jelszavunk, hogy megváltoztathassuk.

Főoldal:

A Főoldal 3 részre van tagolva. Ezek a bal sáv, középső rész és a jobb sáv.

A bal sávon megtalálható a keresősáv. A keresősávval a felhasználó és a poszt nevei alapján tudunk keresni. A kategória szűrővel pedig az előre meghatározott kategóriák közül választhatunk (akár egyszerre többet is).

A középső rész tartalmazza a posztokat, amik egy görgethető vertikális sávban vannak elhelyezve.

A jobb sávon a toplista helyezkedik el, ahol a top 10 legkedveltebb poszt és annak létrehozójának neve jelenik meg. Ezekre kattintva eljuthatunk az adott poszthoz. A sorrend a kedvelések számától függ, felül a legkedveltebb, lefelé pedig a kevésbé kedveltebb.

Profil oldalak / Saját profil oldalak:

A keresősáv által le tudjuk szűrni a felhasználókat. A találatok a posztok helyén jelennek meg, a kártyára kattintva juthatunk el a felhasználó oldalára és tekinthetjük meg profiljaikat, nyilvános posztjaikat.

A saját profilunkhoz pedig a lenyíló menüben található profil gombra kattintva juthatunk el.

A profil oldalakról a felhasználók korábbi posztjai érhetők el.

Profil módosítás:

A profil módosítást a lenyíló menüben érjük el. Egy felugró ablak jelenik meg, ahol a következő adatainkat tudjuk módosítani:

* Felhasználónév
* Email
* Jelszó
* Telefonszám

Poszt létrehozás

A poszt létrehozás felugró ablakot a lenyíló menüből érhetjük el. Itt a következő adatokat kell megadni, hogy létre tudjuk hozni posztunkat:

* Poszt cím
* Kép
* Leírás
* Láthatóság (alapból látható)

Poszt módosítás

A poszt módosítás felugró ablak szinte teljesen megegyezik a poszt létrehozás oldallal, egy gomb kivételével. Ezt az ablakot a poszt módosítás gombbal nyithassuk meg, ami az adott posztunk alatt található. Itt ugyan azokat az adatokat módosíthatjuk, mint amiket a poszt létrehozásánál adtunk meg.

Adminisztrációs oldal

Az adminisztrációs oldalon új kategóriákat lehet hozzáadni, azokat módosítani és törölni, illetve a felhasználók által jelentett posztokra és felhasználó profiljára lehet ugrani. A jelentést el tudjuk vetni, ha jelentéktelen, vagy a posztot tudjuk törölni.